O familie din Periam, județul Timiș. este nevoită să stea cu o femeie decedată în casă. Bătrâna care a murit era suspectă de coronavirus, însă rezultatul testului nu este încă gata.

Fiul femeii este internat de vineri, confirmat cu coronavirus, la Spitalul Victor Babeș.

Cornel Dumitraș, primarul din Periam, a declarat pentru Antena 3 că, printre locuitorii casei se află și o fetiță de 10 ani, strănepoata femeii, însă, și în acest caz, formalitățile trebuie respectate.

„După ce în decursul zilei de astăzi se va primi certificatul constatator de deces de la medicul de familie, se va putea demara procesiunea de înmormântare”, a msi spus edilul potrivit sursei mai sus citate.

Bătrâna în vârstă de 83 de ani a decedat luni, 20 aprilie, în jurul orei 10.00. Tot de atunci, familia femeii a fost nevoită să rămână cu cadavrul în casă, deoarece testele pentru coronavirus, atât al bătrânei, cât și al celorlalți trei locuitori ai casei care sunt în izolare la domiciliu, vor fi gata în cursul zilei de marți.